امریکانین مودافعه ناظیری‌نین وکیلی پاتریک شاناهان ژورنالیست‌لره عراق، سوریه و افغانیستان-دا کئچیردیگی گؤروش‌لر باره‌ده آچیقلاما وئریب.
امریکا مودافعه ناظیری نین وکیلی پاتریک شاناهان ناتو-نون مودافعه ناظیرلری ییغینجاغیندا ایشتیراک ائتمک اوچون بلژیک-ین پایتاختی بروکسله سفری زامانی ژورنالیست‌لره عراق، سوریه و افغانیستان-دا کئچیردیگی گؤروش‌لر باره‌ده آچیقلاما وئریب.
ناتو-داکی همکارلارینا بو اؤلکه‌لردکی موشاهیده‌لرینی چاتدیراجاغینی بیلدیرن پاتریک شاناهان "سوریه-نین قوزیی – دوغوسوندا بیر موشاهیدچی گوجو یاراتما پتانسیلی جهت‌دن ناتو ییغینجاغی بیزیم اوچون فرق‌لی بیر ایمکان یارادا‌جاق" دئییب.
پاتریک شاناهان ژورنالیست‌لردن بیری‌نین بو موشاهیدچی گوجون نئجه بیر گوج اولاجاغی، هانسی اؤلکه‌نین قوراجاغی، کیمین لیدئرلیگینده وظیفه ایجرا ائدجگی و هاردا یئرلشدیریله جگی سوالینا جاوابن دئییب:"امریکا سوریه-دن چیخماسی ایله بؤلگه‌دکی تهلوکه‌سیزلیک و ثابیتلیگین نئجه تامین اولوناجاغینا دایر گؤروش‌لر داوام ائدیر. بو گوجه کیم باشچی‌لیق ائده‌جک؟ آچیغی کوالیسیون اؤز قایناق‌لاری و قابیلیت‌لریله بیر سئچیم‌دیر. بو مرحله‌ده بیزیم ایستدیگیمیز بودور. هله ده موذاکیره ائدیلیر".
